Бремен

Бремен (герман: Bremen [ˈbʁeːmən]) — Германиин хото. Бремерһафентай хамта Сүлөөтэ һанзын Бремен хото гэһэн можо уласта ороно. 551 767 ажаһуугшадтайгаар Бремен Германиин арбадахи томо хото юм. Газар зүй Бремен хото Везер голой хоёр хүбөөгээр Хойто тэнгистэй адагһаа 60 км тухай зайда байрлана. Хуушан хотын тойрондо Дунда Везер (герман: Mittelweser) Доодо Везер (герман: Unterweser) боложо, үргэдээд Бременэй боомто болоно. Доодо Везерһээ баруун талын газар Везермарш гэжэ нэрлэнэ. Зүүн талада Эльбэ мүрэн ба Везер голой дундада «Нойтон гурбалжан» (герман: Nasses Dreieck) гэһэн намаг тала байрлана. Хотын нютаг дэбисхэр 38 км ута ба 16 км үргэн. Хотын хилын утань — 136,5 километр. Байршалга Бремен хото бүхы талада Доодо Саксонигаар тойроно. Баруун талаар Дельменһорст (75 672 aжаһуугшад) хотын тойрогтой ба Везермарш аймагтай (93 725 ажаһуугшад), хойто талаар Остерһольц аймагтай (112 587 ажаһуугшад) Дипһольцтой (215 648 ажаһуугшад) хилэлнэ. Тэрэнһээ гадна баруун зүг тиишэ Ольденбург хото (158 600 ажаһуугшад) ба хойто зүг тиишэ Бремерһафен (116 672 ажаһуугшад) байрлана. 1 511 198 хүн зонтой энэ хотонуудай бөөгнэрэлдэ 115 мянган хүн үдэр бүри Бремен руу ажалдаа ябажа, Бременэй ажалай заха зээлиин 48% болгоно. Аха дүү хотонууд Зүүлтэ